Fried Green Tomatoes

***Fried Green Tomatoes*** (títol orichinal en anglés, en aragonés ***Tomates verdes freyius***, estrenada en Aragón con o suyo títol traduciu enta lo castellano como ***Tomates verdes fritos***) ye una cinta de cine estausunidense de cine de comedia dramatica estrenada l'anyo 1991, dirichida por Jon Avnet seguntes un guión adaptau por Fannie Flagg y Carol Sobieski (basau en a novela *[[Fried Green Tomatoes at the Whistle Stop Cafe]]*,que heba publicau la mesma Fannie Flagg en 1987). Conta con una banda sonora orichinal de Thomas Newman, una dirección de fotografía de Geoffrey Simpson, una prodcción cinematografica de Jon Avnet y Jordan Kerner ta las productoras *[[Avnet/Kerner Productions]]*, *[[Electric Shadow Productions]]* y *[[Act III Communications]]* y un elenco d'o cual en fan parte, entre d'atros actors, Kathy Bates, Mary Stuart Masterson, Mary-Louise Parker, Jessica Tandy, Chris O'Donnell, Stan Shaw, Gailard Sartain, Tim Scott, Gary Basaraba, Nick Searcy, Lois Smith y Cicely Tyson.

*Evelyn Couch* vive en Birmingham (Alabama) en os anyos 1980 y tien una autoestima bien baixa. Acompanya a su mariu *Ed* a visitar a una tía d'iste en una residencia d'ancianos d'a ciudat, pero la tía la fa fuera. Troba a *Ninny Threadgoode*, una atra interna d'a residencia, qui en ista y en succesivas visitas li charra historias d'as personas que viviban en o lugarón albandonau de Whistle Stop. Se centra en a vida d**Idgie'', una mesacha d'actituz masculinas amiga de ''Ruth Jamison'', qui heba estau a novia de ''Buddy'', lo chirmano falleixiu d**Idgie*. Ellas dos bien luego se fan amigas, pero *Ruth* se casa con *Frank Bennett* y marcha a vivir a [[Valdosta (Cheorchia)|Valdosta]] ([[Estau de Cheorchia|Cheorchia]]). Pero cuan *Idgie* la visita tiempo dimpués, descubre que ye embarazada y que su mariu la maltracta y se leva auna atra vegada de tornada enta Whistle Stop, a on deciden ubrir un café, clamau *Whistle Stop Cafe*, a on contractan a *Big George*, qui bien luego da fama a lo local con a suya popular barbacoa. Cuan *Frank* plega en o lugar ta recuperar a su fillo, lo fan fuera y posteriorment desaparixe. 5 anyos dimpués troban a suya [[furgoneta]] y fan responsable a *Idgie* y *Big George* d'haber-lo asasinau, pero *mosén Scroggins* presenta un falso testimonio y consigue la suya absolución, y *Ruth* y *Idgie* viven chuntas dica la muerte de *Ruth* por un [[cáncer]]. *Ninny* tamién li explica que o cuerpo de *Frank* lo li dioron a minchar a *Curtis Smoot*, un "[[sheriff]]" de [[Cheorchia (estau)|Cheorchia]] que investigó terne que terne mientres muitos anyos o destino de *Frank*, y que amás afirmó que yera la millor barbacoa que mai no heba minchau. Mientres o tiempo que recibía istas explicacions, que la fascinaban, *Evelyn* ha recuperau a suya autoestima y fa cambios en a suya vida, que afectan tamién a *Ninny*, que en realidat no ye so que la verdadera *Idgie*, que ha sobreviviu.

A cinta s'ambienta en os [[anyos 1920]], [[Anyos 1930|1930]] y [[Anyos 1980|1980]] en [[Birmingham (Alabama)|Birmingham]] y atros puestos d'[[Alabama]] y en [[Valdosta (Cheorchia)|Valdosta]] ([[Estau de Cheorchia|Cheorchia]]), y las suyas escenas se filmoron en [[Conyers]], [[Decatur (Cheorchia)|Decatur]], [[Fayetteville (Cheorchia)|Fayetteville]], [[Juliette (Cheorchia)|Juliette]], [[Newnan]], [[Senoia]], [[Whitesburg (Cheorchia)|Whitesburg]] y [[Zebulon (Cheorchia)|Zebulon]] ([[Estau de Cheorchia|Cheorchia]]) y en [[Orlando (Florida)|Orlando]] ([[Florida]]).

Ye una cinta que ha reibiu bels premios y nominacions, en destacando dos nominacions a los [[Premios Oscar]] ([[Premio Oscar a la Millor Actriz Segundaria|Millor Actriz Segundaria]] y [[Premio Oscar a lo Millor Guión Adaptau|Millor Guión Adaptau]] en a suya [[64ena edición d'os Premios Oscar|64<sup>ena</sup> edición]], dos nominacions a los [[Premios BAFTA]] ([[Premio BAFTA a la Millor Actriz|Millor Actriz]] y [[Premio BAFTA a la Millor Actriz Segundaria|Millor Actriz Segundaria]]) en a suya [[46ena edición d'os Premios BAFTA|46<sup>ena</sup> edición]] y tres nominacions a los [[Premios Globos d'Oro]] ([[Premio Globo d'Oro a la Millor Cinta de Musical u Comedia|Millor Cinta de Musical u Comedia]], [[Premio Globo d'Oro a la Millor Actriz de Musical u Comedia|Millor Actriz de Musical u Comedia]] y [[Premio Globo d'Oro a la Millor Actriz Segundaria|Millor Actriz Segundaria]]) en a suya [[49ena edición d'os Premios Globos d'Oro|49<sup>ena</sup> edición]].

== Elenco ==


== Se veiga tamién ==
* [[Cine en 1991]].
* [[Cintas de 1991]].

== Referencias ==


== Vinclos externos ==
*  [https://www.imdb.com/title/tt0101921/ *Fried Green Tomatoes*] en [[Internet Movie Database]].
*  [https://catalog.afi.com/Catalog/moviedetails/58891 *Fried Green Tomatoes*] en l*'American Film Institute Catalog* de l*'American Film Institute''.